stanford-oval/wikipedia huggingface dataset:
Taiturimatkija

| Taiturimatkija |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Matkijat Mimidae
Suku::  Matkijat Mimus
Laji::  polyglottos
Kaksiosainen nimi
 Mimus polyglottos  (Linnaeus, 1758) 

Katso myös
   Taiturimatkija Wikispeciesissä   Taiturimatkija Commonsissa 
Infobox OKNimi-testi OKIUCN-testi OK: 
Taiturimatkija (Mimus polyglottos) on matkijoiden sukuun kuuluva lintulaji. Sitä tavataan pääasiassa Pohjois-Amerikassa. Taiturimatkija on viiden Yhdysvaltojen osavaltion osavaltiolintu: Arkansasin, Floridan, Mississippin, Tennesseen ja Texasin. Englanniksi laji tunnetaan Northern Mockingbirdinä tai yleisesti pelkästään Mockingbirdinä.
Aiheesta muualla

ITIS: Mimus polyglottos (englanniksi)
Tahiti 80

Tahiti esiintymässä vuonna 2009
Tahiti 80 on englannin kielellä musiikkinsa esittävä ranskalainen popyhtye. Yhtye perustettiin Rouenissa vuonna 1993.
Jäsenet

Xavier Boyer
Médéric Gontier
Sylvain Marchand
Pedro Resende
Diskografia > Albumit

Puzzle (1999)
Wallpaper for the Soul (2002)
Fosbury (2005)
Activity Center (2008)
The Past, the Present & the Possible (2011)
Ballroom (2014)
The Sunshine Beat Vol. 1 (2018)
Fear Of An Acoustic Planet (2019)
Here With You (2022)
Aiheesta muualla

Viralliset sivut (englanniksi)
Verivirtsaisuus

Verivirtsaisuus
Verivirtsaisuus eli hematuria tarkoittaa veren esiintymistä virtsassa. Se voi olla oire useista eri munuaistaudeista tai virtsakivistä. Muun muassa munuaissyöpä aiheuttaa jatkuvaa tai ajoittaista verivirtsaisuutta. Miehillä sairaus voi johtua myös eturauhasperäisistä vaivoista. Yleisin ikä saada verivirtsaisuus on 60–70 vuotta.
Aiheuttajat

Sairaus voi olla erittäin vakava, täysin harmiton tai ohimenevä tila.
Virtsatessa veren voi nähdä itse, tai sitä voi olla niin vähän, että tarvitaan mikroskooppia sen näkemiseen. Sairauden aiheuttajasta paljastuu usein taudin vakavuus. Jos tauti on lievä, aiheuttajana on eturauhasen hyvänlaatuinen liikakasvu. Jos sairaus on ohimenevä, aiheuttajana on virtsatieinfektiot, munuais- ja rakkokivet tai virtsarakon tulehdus.
Sairauden ollessa vakava, aiheuttaa sairauden pahanlaatuiset kasvaimet, kuten rakkokasvaimet. Vakavaa verivirtsaisuutta aiheuttavat myös virtsanjohdinkivet, munuaisaltaan laajentuma (hydronefroosi), munuaisten rakkulatauti, munuaiskudossairaudet ja tuberkuloosi.
Tapaturman jälkeen esiintyvä verivirtsaisuus viittaa munuaisten tai muiden virtsateiden vaurioon.
Veronica thessalica

| Veronica thessalica |
| --- | --- |
 Veronica thessalica
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Ratamokasvit Plantaginaceae
Suku::  Tädykkeet Veronica
Laji::  thessalica
Kaksiosainen nimi
 Veronica thessalica  Benth. 
Katso myös
   Veronica thessalica Wikispeciesissä   Veronica thessalica Commonsissa 
Infobox OKNimi-testi OK: 
Veronica thessalica on ratamokasvien (Plantaginaceae) heimoon ja kaksisirkkaisten luokkaan kuuluva kasvilaji. Lajin kuvasi tieteelle ensimmäisen kerran George Bentham. Sillä ei ole alalajeja. Lajin kukat ovat violetin värisiä.
Verizon Communications

| Verizon Communications |
| --- | --- |

ISIN:  US92343V1044
Perustettu:  1983
Kotipaikka:  New York, Yhdysvallat
Toimiala:  tietoliikenne
Kotisivu:  www.verizon.com
Infobox OKVirheellinen NIMI-arvo: 
Verizon Communications on yhdysvaltalainen tietoliikenneyritys, jonka pääkonttori sijaitsee New Yorkissa. Verizonilla on yli 140 miljoonaa lankapuhelinliittymää ja 203 000 työntekijää.
Verizon omistaa Verizon Wireless -matkapuhelinoperaattorin. Verizon Wirelessillä on yli 51 miljoonaa asiakasta. Verizon omisti alkujaan yrityksestä 55 % ja brittiläinen Vodafone 45 %. Syyskuussa 2013 Vodafone myi osuutensa Wirelessistä Verizonille 130 miljardilla dollarilla. Tämä oli kautta aikojen kolmanneksi suurin yrityskauppa. Maailman suurin yrityskauppa tehtiin vuonna 2000, jolloin Vodafone osti saksalaisen Mannesmannin 203 miljardilla dollarilla. Toiseksi suurin on AOL:n ja Time Warnerin fuusio vuodelta 2000.
Verizon Communications kuuluu Dow Jones Industrial Average -indeksiin ja se oli yhdysvaltalaisen Fortune-talouslehden julkaisemalla Fortune 500 -listalla Yhdysvaltain 15. suurin yritys vuonna 2012.
Verizon lähti mukaan Internet-sisältöihin ostamalla AOL:n vuonna 2015. Vuonna 2016 se Yahoon. Näistä muodostettiin Oath Inc. -ryhmä, nykyisin Verizon Media.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto
Veriyskä

Veriyskä on oire, jossa yskän mukana keuhkoista nousee veristä limaa tai harvemmin pelkkää verta. Verensyöksyllä tarkoitetaan erityisen runsasta veren yskimistä, joka johtuu massiivisesta hengitysteiden verenvuodosta (harvinainen). Verioksennus on taas yleensä peräisin ruuansulatuskanavan yläosasta.
Veriyskä
Syyt  ja hoito

Veriyskän ilmaantuvuus on avo- ja sairaalapotilailla vuosittain noin 1–2/1000. Veriyskän määrä voi olla mitä tahansa hyvin niukan ja hengenvaarallisen runsaan väliltä oireen syystä riippuen. Niukka veriyskä paranee useimmiten itsestään (noin 90%) ja on myös varsin tavallinen oire.
Jopa noin 50%:ssa tapauksista syytä ei löydetä (kryptogeeninen). Muuten veriyskä voi liittyä useisiin kymmeniin sairauksiin kuten
keuhkokuume (pneumonia)
pitkittynyt keuhkoputkentulehdus (krooninen bronkiitti)
keuhkoputken laajentumat (bronkiektasiat)
keuhkosyöpä
tuberkuloosi
keuhkoveritulppa (keuhkoembolia)
sydämen vajaatoiminta
verisuonitulehdus (vaskuliitti)
Monet veriyskää aiheuttavat sairaudet yleistyvät iän myötä. Nuorilla, erityisesti tupakoimattomilla ihmisillä syy on melkein aina keuhkokuume. Vanhemmilla tavallisimpia ovat taas keuhkoputkien tulehdus, laajentumat ja keuhkosyöpä. Veriyskäpotilaiden keski-ikä on noin 62 vuotta.
Uuden veriyskän syy selvitetään viivyttelemättä; runsas veriyskä on aihe päivystykselliseen sairaalahoitoon. Keuhkojen röntgenkuvaus on aiheellinen aina ja usein tämän täydentämiseksi tarvitaan keuhkojen TT-tutkimus. Kuvantaminen ei kuitenkaan riitä sulkemaan pois esim. kasvainta ja tuberkuloosia. Yskösnäytteet tutkitaan mikrobiologisesti, jos epäillään tuberkuloosia erityisesti nuorilla aikuisella. Keuhkoputkien tähystys (bronkoskopia) on hyödyllistä, jos veriyskän syy on edelleen epäselvä ja oireen kesto on yli viikon tai potilaan ikä on yli 40 vuotta tai keuhkojen röntgenkuva poikkeava.
Veriyskä hoidetaan syynmukaisesti. Oireenmukainen hoito perustuu
yskänärsytyksen ehkäisyyn välttämällä kuumaa ravintoa ja ponnistelua
yskänärsytyksen hoitoon käyttämällä yskänlääkkeitä tai morfiinia sekä
veren hyytymisen edistämiseen käyttämällä traneksaamihappoa ja välttämällä veren hyytymistä estäviä lääkkeitä (esim. asetyylisalisyylihappo, varfariini).
Ennen 1880-lukua veriyskä oli oireyhtymä (ns. keuhko- ja kuivatauti), joka aiheutti esim. Turun ja Porvoon alueella vuonna 1847 jopa 10 % kaikista kuolemista – suurin osa nuoria aikuisia. Myöhemmin opittiin, että kyse oli tuberkuloosista, ja tuberkuloosin esiintyvyys on viime vuosikymmeninä laskenut merkittävästi. Toisaalta 1900-luvulla esim. tupakoinnin ja veren hyytymistä estävien lääkkeiden yleistyminen on lisännyt kasvaimiin, keuhkoputkentulehduksiin ja muihin syihin liittyvää veriyskää.
Suomen saksalainen seurakunta

| Suomen saksalainen seurakunta Deutsche Evangelisch-Lutherische Gemeinde in Finnland |
| --- | --- |

 tunnus :  sijainti 
 Saksalainen kirkko
Tunnustuskunta:  evankelis-luterilainen
Hiippakunta:  Porvoon hiippakunta
Rovastikunta:  Helsingin rovastikunta
Pääkirkko:  Saksalainen kirkko
Perustettu:  1990
Kirkollisvero:  1,10 %
Kirkkoherra:  Matti Fischer
Kirkkovaltuusto:  15 paikkaa
– puheenjohtaja:  Norbert Erdmann
Suomen saksalainen seurakunta
Infobox OKNimi-testi OK: 
Suomen saksalainen evankelis-luterilainen seurakunta (saks. Deutsche Evangelisch-Lutherische Gemeinde in Finnland) on Suomen saksankielisen väestön oma seurakunta, joka on osa Suomen evankelis-luterilaista kirkkoa. Se syntyi nykyisessä muodossaan vuonna 1990, kun vuonna 1858 perustettu Helsingin saksalainen seurakunta ja vuonna 1927 perustettu Turun saksalainen seurakunta yhdistettiin. Helsingin ja Turun lisäksi seurakunnalla on saksankielisiä seurakuntaryhmiä 18 paikkakunnalla ympäri Suomen.
Säädösperusta seurakunnalle on kirkkolain 3. luvun 5 § alku: ”Seurakunnat ovat suomenkielisiä tai ruotsinkielisiä taikka kaksikielisiä, jollei seurakunnan kielestä tai siihen liittyvistä muista jäsenyysedellytyksistä seurakuntaa perustettaessa tai muutoin erikseen muuta määrätä.”
Saksalaisen väestön ansiosta Viipurissa toimi Viipurin saksalainen seurakunta jo vuosina 1743–1949. Nykyisen saksalaisen seurakunnan katsotaan kuitenkin syntyneen, kun Helsingin saksalainen seurakunta perustettiin keisari Aleksanteri II:n antamalla asetuksella 6. elokuuta 1858. Hankkeeseen myötävaikutti baltiansaksalaista alkuperää ollut Suomen kenraalikuvernööri Friedrich Wilhelm von Berg. Seurakunnan oma kirkko eli Helsingin Saksalainen kirkko vihittiin vuonna 1864. Saksalainen seurakunta on vuodesta 1923 alkaen kuulunut ruotsinkieliseen Porvoon hiippakuntaan. Nykyään seurakuntaan kuuluu noin 3 000 jäsentä.
Síva

| Síva Σίβα |
| --- | --- |
 Sívan kylä.
 Síva
 Koordinaatit: 35°12′38″N, 25°2′11″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Iraklion
Hallinto:  
 – Asutustyyppi:  kylä
 – Kallikrates-koodi:  7101040401
Korkeus:  280 m
Väkiluku (2021):  171
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Síva (kreik. Σίβα) on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Kylän väkiluku on 171 (2021).
Sívan Pyhän Paraskevan (Agía Paraskeví) kirkko.
Sívan kylä sijaitsee Kreetan keskiosissa noin 24 kilometriä lounaaseen Iraklionin kaupungista. Se on rakennettu noin 280 metrin korkeuteen merenpinnasta laskettuna. Ensimmäinen maininta kylästä on venetsialaisaikaisissa lähteissä vuonna 1583. Síva muodostaa oman kyläyhdyskuntansa (Δημοτική Κοινότητα Σίβας, Dimotikí Koinótita Sívas), johon ei kuulu muita asutuksia.
Aiheesta muualla

Kuvia tai muita tiedostoja aiheesta Síva Wikimedia Commonsissa
Steal This Album!

| Steal This Album! System of a Down |
| --- | --- | --- |

Studioalbumin tiedot
 Äänitetty : 2002
 Julkaistu: 26. marraskuuta 2002
 Tuottaja(t): Rick Rubin ja Daron Malakian
 Tyylilaji: Alternative metal
 Kesto: 43.31
 Levy-yhtiö: American, Columbia
Muut kannet

Listasijoitukset
  25.   25.[lähde? ]   24.[lähde? ]   34.[lähde? ]   41.[lähde? ]   38.[lähde? ]   41.[lähde? ]   36.[lähde? ]   11.[lähde? ]   26.   15.
System of a Down:n muut julkaisut
| Toxicity 2001 | Steal This Album! 2002 | Mezmerize 2005 |
Steal This Album! on System of a Downin kolmas albumi, joka on julkaistu vuonna 2002. Albumi nousi sijalle 15 Billboardin Top 200 -listalla.
Albumi julkaistiin pian Toxicityn jälkeen internetissä mp3-muodossa nimellä Toxicity II. Monet fanit valittivat äänen viimeistelemättömyydestä, joten albumi viimeisteltiin, siihen lisättiin kappaleita ja monien kappaleiden nimet muutettiin. Lisäksi kappaleiden sanoituksia ja melodioita muutettiin, joten Steal This Album! on hyvin erilainen kuin Toxicity II.
Albumin pakkaus on erikoinen, se tulee normaalissa CD:n kansissa, joissa ei ole lehtistä, vaan vain CD. Kannet näyttävät kuin ne olisivat kirjoitettu tussilla, tehden siitä piraatin näköisen.
Kappaleet

Kaikki kappaleet kirjoittaneet Serj Tankian ja Daron Malakian ellei toisin mainittu.
"Chic 'N' Stu" – 2:23
"Innervision" – 2:33
"Bubbles" – 1:57
"Boom!" – 2:15
"Nüguns" – 2:31
"A.D.D." (American Dream Denial) – 3:18
"Mr. Jack" – 4:11
"I-E-A-I-A-I-O" (Tankian, Dolmayan, Odadjian, Malakian) – 3:08
"36" – 0:46
"Pictures" – 2:07
"Highway Song" – 3:15
"Fuck the System" (kirjoitettu albumilla "F*** the System" tai "F**k the System") – 2:15
"Ego Brain" – 3:23
"Thetawaves" – 2:39
"Roulette" – 3:21
"Streamline" – 3:35
Kokoonpano

Daron Malakian - kitara, laulu
Serj Tankian - laulu, koskettimet
Shavo Odadjian - basso, laulu
John Dolmayan - rummut
Arto Tunçboyacıyan - taustalaulu kappaleessa "Bubbles"
Tuottanut Rick Rubin ja Daron Malakian
Miksannut Andy Wallace
Arvostelut

AllMusic:
Imperiumi: 8½/10
Metacritic: 77/100
System of a Down
| --- | --- |
Studioalbumit:   System of a Down  Toxicity  Steal This Album!  Mezmerize  Hypnotize 
EP:t:   Sugar E.P.  Limited Edition Tour CD  Lonely Day 
↑  System of a Down - Steal This Album Viitattu 6.1.2022.
↑  System of a Down - Steal This Album Viitattu 6.1.2022.
↑  System of a Down - Steal This Album Viitattu 6.1.2022.
Sysilammi (Härköskylä)

| Sysilammi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°13′54″N, 23°40′11″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarjanneveden alue (35.41)
Laskuoja:  oja Vaskiveteen 
Järvinumero:  35.412.1.015
Mittaustietoja
Pinnankorkeus:  98,3 m  
Rantaviiva:  1,31 km  
Pinta-ala:  7,379 ha  
Saaria:  ei saaria 
 fiSysilammi 
Sysilammi  on Pirkanmaalla Virroilla Härköskylän lähellä sijaitseva lampi.
Maantietoa

Lammen pinta-ala on 7,4 hehtaaria, se on 550 metriä pitkä ja 200 metriä leveä. Lammella ei ole kartan mukaan saaria.  Sen rantaviivan pituus on 1,3 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Vaskiveden lähialueeseen (35.412) se kuuluu. Lammen vedenpinnan korkeus on 98,3 metriä mpy.
Savage Garden

| Savage Garden |
| --- | --- |

Tiedot
Toiminnassa:  1994–2001
Tyylilaji:  pop, soft rock
Kotipaikka:  Brisbane, Australia
Laulukieli:  englanti
Jäsenet:  Darren Hayes   Daniel Jones  
Levy-yhtiö:  Village Roadshow Limited   Columbia Records  
Aiheesta muualla
savagegarden.com
Infobox OKNimi-testi OK: 
Savage Garden oli australialainen pop-yhtye, johon kuuluivat laulaja Darren Hayes ja kosketinsoittaja Daniel Jones. Australialaisista yhtyeistä Savage Garden on yksi menestyneimmistä: sen albumeita on myyty yli 23 miljoonaa kappaletta ja singlejä yli 15 miljoonaa kappaletta. Yhtye perustettiin vuonna 1994 ja se hajosi lokakuussa 2001 vain kahden julkaistun studioalbumin jälkeen.
Yhtyeen muodostuminen

Vuonna 1993 soittaja ja tuottaja Daniel Jones laittoi ilmoituksen brisbanelaiseen lehteen Time Off, jossa hän kertoi etsivänsä laulajaa viisijäseniseen yhtyeeseen Red Edge. Darren Hayes, entinen lastentarhanopettaja, ilmoittautui ja hänet valittiin yhtyeeseen heti koe-esiintymisen jälkeen.
Kesäkuussa 1994 Darren ja Daniel jättivät yhtyeen ja perustivat uuden yhdessä. Nimeksi tuli Savage Garden Anne Ricen romaanissa olleen lausahduksen perusteella: “The mind of each man is a Savage Garden…”. Darren oli kyseisen kirjailijan fani.
Vuoden loppuun mennessä he olivat saaneet demon valmiiksi ja lähettivät sitä levy-yhtiöille ympäri maailmaa. Vuonna 1995 he alkoivat työskennellä studiossa ensimmäisen albumin parissa.
Debyytti

Heinäkuussa 1996 yhtye julkaisi ensimmäisen singlensä ”I Want You” Roadshow Musicin alaisena. Se oli hitti Australiassa ja myös vuoden myydyin australialainen single. Menestys herätti kiinnostusta amerikkalaisissa levy-yhtiöissä ja syyskuussa Columbia Records voitti tarjouskilvan. Marraskuussa julkaistiin toinen single ”To The Moon And Back”, joka meni ykköseksi seuraavan vuoden tammikuussa.
”I Want You” julkaistiin Yhdysvalloissa helmikuussa 1997 ja se nousi neljänneksi myyden nopeasti kultaa. Kolmas Australian julkaisu ”Truly Madly Deeply” julkaistiin maaliskuussa ja se nousi ykköseksi juuri ennen kuin ”I Want You” julkaistiin Euroopan markkinoille huhtikuussa. Debyyttialbumi Savage Garden nousi ykköseksi Australiassa maaliskuussa ja pysyi paikallaan 17 viikkoa. Se julkaistiin muualla maailmassa kaksi viikkoa myöhemmin. Toukokuun lopulla ”To The Moon And Back” oli soitetuin kappale Yhdysvaltain radioasemilla.
Kesäkuussa julkaistiin neljäs single ”Break Me, Shake Me” Australiassa samalla kun albumi nousi USA.n listan kolmanneksi ja sai kulta-statuksen. Elokuun loppuun mennessä albumi oli myynyt seitsenkertaisesti platinaa Australiassa, kolminkertaisesti Kanadassa ja kaksinkertaisesti Uudessa Seelannissa sekä Singaporessa. Silloin Savage Garden asetettiin ehdolle ennätysmäisesti 13 palkinnolle vuosittaisessa ARIA Music Awards -tilaisudessa. Syyskuussa he voittivat ennätykselliset kymmenen ARIA-palkintoa eikä ennätystä ole kukaan vieläkään rikkonut. Viides Australian single ”Universe” ratsasti tällä menestyksellä.
Marraskuussa ”Truly Madly Deeply” -kappaleesta tuli kolmas Amerikan-julkaisu ja se pudotti 14 viikkoa ykkössijaan hallinneen Elton Johnin ”Candle In The Wind 1997” -kappaleen toiseksi. Vuoden loppuun mennessä Darrenista ja Danielista oli tullut kansainvälisiä tähtiä.
Tammikuussa 1998 julkaistiin kuudes single ”All Around Me”, kun yhtye aloitti maailmankiertueensa Cairnsista Australiassa. Vuoden lopussa ”Truly Madly Deeply” oli soitetuin kappale USA:n radiossa ja ainoa yksipuolinen single, joka vietti koko vuoden Billboardin Hot 100 -listan top 30:ssa.
Vuonna 2005 yhtyeen debyyttialbumin vahvistettiin myyneen 12-kertaista platinaa Australiassa, kuusinkertaista Yhdysvalloissa ja kaksinkertaista Britanniassa.
Affirmation

Helmikuussa 1999 elokuvan The Other Sister -soundtrackilla olevasta kappaleesta ”The Animal Song” tuli hitti sekä Australiassa että Yhdysvalloissa. Syyskuussa julkaistiin albumia edeltävä pehmeän romanttinen balladi ”I Knew I Loved You”.
Marraskuussa kakkosalbumi Affirmation julkaistiin ympäri maailmaa. USA:ssa se myi platinaa kuukaudessa myös platinaa myyneen ”I Knew I Loved You” -kappaleen ansiosta. Se nousi ykköseksi ja oli vuoden soitetuin kappale Amerikan radioasemilla.
Albumin myötä yhtye muutti tyyliään muiden pop-artistien tapaiseksi ja soundi muuttui kypsempään suuntaan.
Savage Garden päätti vuoden voittamalla kaksi Billboard-palkintoa.
Helmikuussa 2000 ”Crash And Burn” toi yhtyeelle uuden hitin mutta hämmästyttävää kyllä, vuoden 1997 hitti ”Truly Madly Deeply” oli edelleen Yhdysvaltain soittolistoilla. Se putosi lopulta ennätyksellisen 123 viikon jälkeen.
Kesäkuussa Darren esitti ”O Sole Mio” -kappaleen tenori Luciano Pavarottin vuosittaisessa hyväntekeväisyyskonsertissa Pavarotti and Friends. Savage Gardenin suosio heijastui Billboard-palkintojenjaossa, missä yhtye keräsi kolme palkintoa. ”I Knew I Loved You” pysyi soittolistalla 124 viikkoa ja löi yhtyeen edellisen ennätyksen.
Hajoaminen

Lokakuussa 2001 yhtye myönsi hajonneensa ja he lähtivät eri teille. Darren alkoi levyttää debyyttialbumiaan Spin. Ensimmäinen single ”Insatiable” julkaistiin vuonna 2002 ja albumi myös samana vuonna. Albumin muista singleistä ”Strange Relationship”, ”I Miss You” ja ”Crush (1980 Me)” tuli hittejä Britanniassa.
Toinen albumi The Tension And The Spark julkaistiin vuonna 2004 ja ensimmäisestä singlestä ”Pop!ular” tuli tanssihitti. Seuraava single ”Darkness” ei kuitenkaan menestynyt hyvin, mikä aiheutti sen, että kolmanneksi singleksi aiottu ”Dublin Sky” jätettiin julkaisematta, ja näin ollen albumi kokonaisuudessaan floppasi eikä saavuttanut samanlaista menestystä kuin edeltäjänsä.
Truly Madly Completely

Greatest Hits -albumi Truly Madly Completely: The Best Of Savage Garden julkaistiin 7. marraskuuta 2005 ja alkuvuodesta 2006 myös Yhdysvalloissa. Siinä on uusi Darrenin kappale ”So Beautiful”, hitit yhtyeen kahdelta albumilta, viisi b-puolta ja vielä toinen Darrenin kappale. Monilla julkaisuilla on myös bonus-DVD, jolla on pätkiä musiikkivideoista sekä dokumentti Parallel Lives.
Vaikka pari oli yhdessä vain lyhyen aikaa, he myivät 23 miljoonaa albumia ja olivat siten yksi 1990-luvun lopun suosituimmista duoista.
Diskografia > Albumit

Savage Garden (1997) #3 US, #2 UK, #1 Australia.
Platinaa: Australia (x12), Kanada (x9), Uusi-Seelanti (x8), USA (x7), Intia (x6), Singapore (x6), UK (x4), Filippiinit (x4), Ruotsi (x3), Malesia (x3), Taiwan (x3), Tšekki (x2), Tanska (x2), Suomi (x2), Indonesia (x2), Meksiko (x2), Hongkong (x2), Thaimaa (x2), Saksa, Kreikka, Italia, Norja, Portugali, Puola, South Africa, Switzerland, Korea, Costa Rica, Ecuador, Japan.
Kultaa: Ranska (x2), Itävalta, Alankomaat, Espanja, Turkki, Chile, Peru, Venezuela.
Affirmation (1999) #6 US, #7 UK, #1 Australia.
Platinaa: Australia (x8), USA (x6), Ruotsi (x4), Kanada (x4), Intia (x3), Indonesia (x3), Filippiinit (x3), UK (x3), Uusi-Seelanti (x3), Tanska (x2), Malesia (x2), Singapore, Taiwan (x2), Thaimaa (x2), Meksiko (x2), Suomi, Portugali, Korea, Etelä-Afrikka, Costa Rica, Japani.
Diskografia > Kokoelmat

Truly Madly Deeply - Ultra Rare Tracks (1998). Julkaistu vain Japanissa.
Kultaa: Saksa, Kreikka, Italia, Norja, Sveitsi, Hongkong, Brasilia, Chile, Peru, Venezuela.
Savage Garden + The Future Of Earthly Delites Bonus Remix Disc (2 CD) (1998)
Affirmation +  Declaration Live Bonus Disc (2 CD) (2000)
Affirmation, The B-Sides (2000). Julkaistu vain Japanissa.
Truly Madly Completely: The Best Of Savage Garden (2005) - #11 Australia,  #25 UK
The Singles (2015)
Diskografia > Singlet

I Want You (1996) #4 US, #11 UK, #4 Australia, #1 Kanada
To the Moon and Back (1996) #24 US, #3 UK, #1 Australia
Truly Madly Deeply (1997) #1 (2 viikkoa) US, #4 UK, #1 (8 viikkoa) Australia, #1 Kanada
Break Me Shake Me (1997) #7 Australia
Universe (1997) #26 Australia
Tears of Pearls
Santa Monica
I Want You '98 (1998) #12 UK
The Animal Song (1999) #19 US, #16 UK, #3 Australia
I Knew I Loved You (1999) #1 (4 viikkoa) US, #10 UK, #4 Australia
Affirmation (2000) #8 UK, #16 Australia
Crash And Burn (2000) #24 US, #14 UK, #16 Australia
Chained To You (2000) #21 Australia
Hold Me (2000) #16 UK, #51 Australia
The Best Thing (2001) #35 UK
Diskografia > Video/DVD

Savage Garden : Video Collection (1998)
The Story So Far
Savage Garden - Superstars and Cannonballs (Mukana dokumentti ”Parallel Lives”) (2002)
Diskografia > Soundtrack-osuudet

”The Animal Song” elokuvaa The Other Sister varten (1999)
Saavutukset

Myynyt yli 23 miljoonaa albumia maailmanlaajuisesti
Myynyt yli 15 miljoonaa singleä maailmanlaajuisesti
Vietti viisi vuotta Britannian albumilistalla, vaikka julkaisi vain kaksi albumia
Sai 10 top 40 -singleä Britanniassa. Näistä oli yhdeksän top 20:ssa ja neljä top 10:ssä.
Esiintyi vuoden 2000 kesäolympialaisten loppuseremoniassa Sydneyssä Australiassa.
Savage Garden on myynyt keskimäärin 11,5 miljoonaa kappaletta per albumi, mikä on enemmän kuin mikään muu mitä australialainen yhtye tai artisti on saavuttanut.
Saavutukset > Savage Garden -albumi

Meni heti ykköseksi Australian ARIA-albumilistalla, ja pysyi siinä seitsemän viikkoa.
Vietti 102 viikkoa Britannian Top 200 -albumilistalla (96 viikkoa olivat peräkkäisiä), ja korkein sijoitus oli kakkossija maaliskuun 1998 julkaisun jälkeen.
Saavutukset > Affirmation -albumi

Meni heti ykköseksi Australiassa ja pysyi siinä kuusi viikkoa.
Vietti 158 viikkoa Britannian Top 200 -albumilistalla (99 viikkoa olivat peräkkäisiä). Niistä 9 peräkkäistä viikkoa Top 10:ssä ja 13 Top 20:ssa.
Saavutukset > Truly Madly Deeply -single

Julkaistiin Australiassa maaliskuussa 1997, jolloin se meni ykköseksi.
Pysyi siinä kahdeksan viikkoa ja myi kaksinkertaista platinaa.
Julkaistiin USA:ssa marraskuussa 1997. Siellä se meni heti ykköseksi Billboardin Hot 100 -listalla ja pysyi Top 10:ssä yhteensä 26 viikkoa.
Meni ykköseksi Eurochart Hot 100 Singles -listalla.
Oli ainoa yksipuolinen single, joka pysyi vuoden Top 30:ssa USA:n Billboard Hot 100 -listalla.